
Projekteerimistingimuste kinnitamine
(Elektrijaama tee 91, Elektrijaama tee 29, Elektrijaama tee 97, Elektrijaama tee 91c, Kadastiku, Soldino tee L3, Soldino tee 11, Soldino tee 2, Soldino tee L2 kinnistutele sideehitise rajamine)
	1. ASJAOLUD JA MENETLUSE KÄIK




11.12.2020. a taotles (linnavalitsuse dokumendiregistris taotluse nr 12106/1-14) Connecto Eesti AS Narva Linnavalitsuse Arhitektuuri- ja Linnaplaneerimise Ametilt projekteerimistingimusi Elektrijaama tee 91, Elektrijaama tee 29, Elektrijaama tee 97, Elektrijaama tee 91c, Kadastiku, Soldino tee L3, Soldino tee 11, Soldino tee 2, Soldino tee L2  kinnistutele sideehitise rajamiseks. Taotlusele on lisatud asendiskeem.
Planeeritakse demonteerida Balti-Tartu L300 330 kV õhuliini vahemikus Balti AJ – mast nr 119. Demonteeritava kõrgepinge õhuliini mastidel asub Telia kasutuses olev fiiberoptiline õhukaabel mis kuulub samuti demonteerimisele. Seoses sellega projekteeritakse asendusena samasse kõrgepingetrassi kaitsevööndisse pinnasesse 4-avalise 14/10 multitorustku trass. Uus trass seotakse mõlemas otsapunktis seal asuvate jätku- või reservkaevudega. 
Riigilõiv projekteerimistingimuste taotluse läbivaatamise eest on tasutud 01.12.2020.
Vastavalt ehitusseadustiku § 83 lõikele 1 punktile 1 projekteerimistingimused on nõutavad sideehitise puhul uue liinirajatise ehitusprojekti koostamiseks.

Soldino tee L3 (katastritunnusega 51101:001:0330) krundi sihtotstarve on transpordimaa 100%. Vastavalt kinnistusraamatu väljavõttele kinnistu kuulub Narva linnale.
Elektrijaama tee 91c (katastritunnusega 51106:001:0047) krundi sihtotstarve on tootmismaa 100%. Vastavalt kinnistusraamatu väljavõttele kinnistu kuulub Enefit Power AS.

Kadastiku (katastritunnusega 51101:001:1340) krunt on sihtotstarbeta maa 100%. Vastavalt kinnistusraamatu väljavõttele kinnistu kuulub Eesti Riigile.

Soldino tee 11 (katastritunnusega 51101:001:1614) krunt on sihtotstarbeta maa 100%. Vastavalt kinnistusraamatu väljavõttele kinnistu kuulub Eesti Riigile.

Elektrijaama tee 97 (katastritunnusega 51106:001:0108) krundi sihtotstarve on tootmismaa 100%. Vastavalt kinnistusraamatu väljavõttele kinnistu kuulub Roheenergia 2 OÜ – Roheenergia 81 OÜ.

Elektrijaama tee 29 (katastritunnusega 51106:001:0262) krundi sihtotstarve on tootmismaa 100%. Vastavalt kinnistusraamatu väljavõttele kinnistu kuulub Elering AS.

Soldino tee 2 (katastritunnusega 51101:001:1452) krunt on sihtotstarbeta maa 100%. Vastavalt kinnistusraamatu väljavõttele kinnistu kuulub Eesti Riigile.

Soldino tee L2 (katastritunnusega 51101:001:0324) krundi sihtotstarve on transpordimaa 100%. Vastavalt kinnistusraamatu väljavõttele kinnistu kuulub Narva linnale.

Elektrijaama tee 91 (katastritunnusega 51106:001:0046) krundi sihtotstarve on tootmismaa 100%. Vastavalt kinnistusraamatu väljavõttele kinnistu kuulub Enefit Power AS.

Vaadaldavate kruntide sihtotstarbed on tootmismaa 100%, transpordimaa 100% ja sihtotstarbeta maa 100%. Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on vaadaldavate kruntide maakasutuse sihtotstarbeks määratud tootmismaa, looduslik haljasmaa ja teemaa. Narva Linnavalitsuse Arhitektuuri – ja Linnaplaneerimise Amet on seisukohal, et sideehitise rajamine ei ole Narva linna üldplaneeringuga vastuolus, kuna kinnistute sihtotstarbeid ei muudetaks ning tegemist on kõrgepingeõhuliini kaitsevööndiga, mis on määratud üldplaneeringu kaardil. 
Vastavalt ehitusseadustiku §31 lõikele 3 projekteerimistingimuste eelnõu 05.01.2021 (kiri nr 1-13.1/14) on saadetud e-posti teel kruntide omanikele arvamuse avaldamiseks.

Riina Laks-Susko (Enefit Power AS esindaja) kinnitas kirja saamist 06.01.2021.

Narva Linnavalitsuse Linnamajandusamet sai kirja kätte 05.01.2021.

Elering AS sai kirja kätte 05.01.2021.

Roheenergia 2 OÜ- Roheenergia 81 OÜ esindaja kinnitas kirja saamist 08.01.2021.

Elli Kivi (maa-ameti esindaja) kinnitas kirja saamist 05.01.2021.

Andrus Lehtpuu (Telia Eesti AS esindaja) sai kirja kätte 05.01.2021.

Pärast  projekteerimistingimuste eelnõuga tutvumist esitas Kristi Kivimaa (maa-ameti esindaja) 08.01.2021 Narva Linnavalitsuse Arhitektuuri– ja Linnaplaneerimise Ametile kooskõlastuse (kiri nr 208/1-12.1) märkustega:
1. edastada valminud projekt Maa-ametile seisukoha andmiseks. 

2. kuna Maa-ametile pole teada, kas projekti alas olevate reformimata maaüksuste puhul on tegemist MaaRS § 31 lõikes 2 sätestatud maaga, palume veelkord, et lisaksite projekti materjalidele allkirjastatud õiendi projekti alas olevate reformimata maa-alade osas esitatud maa erastamise ja/või tagastamise taotluste olemasolu või nende puudumise kohta ning selgitused taotluste lahendamise kohta. 
Seisuga 18.01.2021 teiste kruntide omanikelt ei laekunud vastuväiteid ega nõusolekuid koostatud projekteerimistingimuste eelnõu kohta. 
Vastavalt Ehitusseadustiku § 31 lõikele 6, kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

	2. ÕIGUSLIKUD ALUSED



2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2 Ehitusseadustiku § 83 lõike 1 punkti 1 kohaselt projekteerimistingimused on nõutavad sideehitise puhul uue liinirajatise ehitusprojekti koostamiseks.

2.3 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.  
	3. OTSUS



	Kinnitada projekteerimistingimused Elektrijaama tee 91, Elektrijaama tee 29, Elektrijaama tee 97, Elektrijaama tee 91c, Kadastiku, Soldino tee L3, Soldino tee 11, Soldino tee 2, Soldino tee L2 kinnistutele sideehitise rajamiseks järgnevalt: 


	

	3.1 ÜLDNÕUDED 



3.1.1 Projekt koostada ja vormistada vastavalt projekti tellija poolt väljastatud lähteülesandele, Eesti Vabariigis kehtivates seadustes ja Narva linnas kehtivates määrustes, 17.07.2015 Majandus-ja taristuministri määruses nr 97 „Nõuded ehitusprojektile“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus sätestatule ning Eesti Standardite nõuetele. 
3.1.2 Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on vastuvõetud Ametiasutuse geodeesia- ja maakorralduse osakonna spetsialisti poolt. Asendiplaanil näidata projekteeritava ala piirid, olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, planeeritavate ehitiste asukohad ja mõõtmed, likvideeritavad ehitised, juurdepääs avalikult kasutatavale teele, sisse- ja väljasõit krundilt, transpordi liiklussuunad jne. Määratleda pinnakatted. Asendiplaanil esitada lisaks tabel: „Projekteeritavate ehitiste eksplikatsioon” ning kinnistu tehnilised näitajad.
3.1.3 Ehitiste tehnilised näitajad esitada vastavalt Majandus- ja taristuministri 05.06.2015. a määrusele nr 57 „ Ehitise tehniliste andmete loetelu ja arvestamise alused “. Soovitavalt vormistada tabelite abil. Esitada iga ehitise kasutamise otstarve ja kood vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.

3.1.4 Teede projekteerimisel teekate peab vastama Narva linna heakorra eeskirja § 4 lõike 3 nõuetele. 

3.1.5 Teede projekteerimisel esitada kinnistusiseste teede konstruktiivsed ristprofiilid ning vertikaalplaneerimise joonis. 

3.1.6 Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
3.1.7 Esitada sideehitise kasutusiga. Seletuskirjas esitada informatsioon, kus ja mil viisil vanad kaablid utiliseeritakse? Kas utiliseerimisega kaasneb keskkonnareostus?
3.1.8 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks. Arvestada asjaõigusseadusest tulenevaid kinnisomandi kitsendusi.
3.1.9 Projekt kooskõlastada projekti tellijaga.
3.1.10 Vastavalt haldusmenetluse seaduse § 16 menetluse kiiruse ja ökonoomia huvides taotleja võib ise korraldada kooskõlastuse või arvamuse saamise.
3.1.11 Projekt digitaalselt kujul ehitisregistri süsteemi kaudu tuleb esitada ehitusloa taotluse ja/või ehitusteatisega. 
3.1.12 Arvestada maa-ameti esindaja arvamust, mis on esitatud korralduse punktis 1.
	

	4.  RAKENDUSSÄTTED




4.1    Käesolevad projekteerimistingimused on kehtivad kuni 20.01.2026. a.
4.2    Käesolev korraldus jõustub alates teatavakstegemisest.

4.3  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

